Vijetnamski kalendar - латиницом
**Вијетнамски календар** је у суштини локализована верзија кинеског календара, разликују се само по томе што се у Вијетнаму користи ханојска часовна зона уместо пекиншке (која је сат времена испред). То значи да ће Вијетнамска нова година (*Tết*) углавном бити на исти дан као и Кинеска нова година, осим ако се не умеша разлика у времену.

Разлике у односу на кинески календар услед временске зоне
---------------------------------------------------------

Кинески/вијетнамски календар је базиран на астрономским осматрањима, због чега је зависан од локалног стандардног времена. Северни (комунистички) Вијетнам је 8.8.1967. прешао из зоне UTC+8 у зону UTC+7, што је у Јужном Вијетнаму примењено тек 1975. на крају Вијетнамског рата. Услед ове разлике, Северни и Јужни Вијетнам су чувени Тếт 1968 прославили у различите дане. Ефект ове промене се видео на примеру зимске краткодневице 1984. (21.12. у 16:21 по УТЦ). По ханојском времену краткодневица је била 21.12. у 23:21, а по пекиншком то је већ био 22.12. у 00:21. 

Пошто 11. месец кинеског/вијетнамског календара мора садржавати краткодневицу, Вијетнамци су за 11. месец узели онај у интервалу 23.11. - 21.12.1984. а Кинези онај следећи, у периоду 22.12.1984.—20.1.1985. Зато је те 1985. Вијетнамска нова година била 21. јануара/сијечња, а кинеска 20. фебруара/вељаче. Два календара су се опет ускладила након што је у вијетнамски календар уметнут преступни месец у периоду 21.3.—19.4.

Други извор разлике је у томе што је први дан лунарног месеца по овом систему онај у коме се догоди коњункција Сунца и Месеца (астрономски млад Месец). Тако је 2007. одговарајаћи млад Месец био 17.2. у 23:15 по вијетнамском времену, одн. 18.2. у 00:15 по кинеском; услед тога је 1. месец у Кини почео, и Нова година дошла, дан касније. 

Од 1975. до 2100. само су четири случаја када Лунарна нова година почиње у различите дане у Вијетнаму и Кини, два су већ наведена:

| Година | Вијетнамска нова година | Кинеска нова година |
| --- | --- | --- |
| 1985 | 21. јануар/сијечња | 20. фебруар/вељаче |
| 2007 | 17. фебруар/вељаче | 18. фебруар/вељаче |
| 2030 | 2. фебруар/вељаче | 3. фебруар/вељаче |
| 2053 | 18. фебруар/вељаче | 19. фебруар/вељаче |

Разлика у зодијаку
------------------

"Зец" из кинеског зодијака је у вијетнамском замењен "мачком". Тако, дете рођено у кинеској години Зеца је такође рођено у вијетнамској години Мачке (*mèo/mão*). Такође, кинеска "овца" је замењена вијетнамском "козом" (додуше, на кинеском је иста реч за те две животиње). "Во" или "крава" из кинеског зодијака се у вијетнамског често сматра за воденог бивола (*sửu/trâu*). Осталих 9 животиња су истоветни у оба зодијака.

Такође погледати
----------------

* Кинески календар
* Тет или Tết (Вијетнамска нова година)

Референце
---------

1. ↑  , pp. 29-30
2. ↑  програм *Astronomy Lab 2*

Спољне повезнице=
=================

(на енглеском:)

* Vietnamese New Year and its customs
* Travel Essay about Tet by a Vietnamese-American Arhivirano 2009-01-07 na Wayback Machine-u
* Lunar New Year Arhivirano 2008-01-30 na Wayback Machine-u
* Tet Nguyen Dan from Vietnam Tourism[*mrtav link*]
* Asian-Nation: Têt, A Celebration of Rebirth
* Tết definition on VDict
* How to compute the Vietnamese calendar
* The Vietnamese new year is a time of symbolism, celebration and plenty Arhivirano 2008-06-28 na Wayback Machine-u
* Tet in Seattle (Photos Arhivirano 2009-02-11 na Wayback Machine-u)
* Videos: 10th Annual Vietnamese "Tet"Spring Parade in San Jose 02/18/2007 (and Photos Arhivirano 2007-10-15 na Wayback Machine-u) and 25th Annual Tet Festival in Little Saigon, California